32001R1971
L 269/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1971/2001 AL COMISIEI
din 9 octombrie 2001
de completare a anexei la Regulamentul (CE) nr. 2400/96 privind înscrierea anumitor denumiri în „Registrul denumirilor de origine protejate și al indicațiilor geografice protejate” prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2081/92 al Consiliului din 14 iulie 1992 privind protecția indicațiilor geografice și a denumirilor de origine ale produselor agricole și alimentare (1), modificat ultima dată de Regulamentul (CE) nr. 2796/2000 al Comisiei (2), în special articolul 6 alineatele (3) și (4),
întrucât:
(1)
În conformitate cu articolul 5 din Regulamentul (CEE) nr. 2081/92, Belgia a transmis Comisiei o cerere de înregistrare a numelui „Pâté Gaumais” ca indicație geografică.
(2)
În conformitate cu articolul 5 din Regulamentul (CEE) nr. 2081/92, Spania a transmis Comisiei trei cereri de înregistrare a denumirilor „Aceite del Bajo Aragón”, „Sierra de Cazorla” și „Arroz de Valencia” sau „Arròs de València” ca denumiri de origine și două cereri de înregistrare a denumirilor „Botillo del Bierzo” și „Alcachofa de Tudela” ca indicații geografice.
(3)
În conformitate cu articolul 6 alineatul (1) din regulamentul menționat, s-a constatat că cele șase cereri satisfac toate cerințele stabilite în acesta și, în special, că ele conțin toate informațiile solicitate în conformitate cu articolul 4.
(4)
Comisia nu a primit nici o declarație de opoziție, în conformitate cu articolul 7 din Regulamentul (CEE) nr. 2081/92, cu privire la denumirile prezentate în anexa la prezentul regulament, după publicarea acestora în Jurnalul Oficial al Comunităților Europene (3).
(5)
În consecință, denumirile ar trebui să fie înscrise în Registrul denumirilor de origine protejate și al indicațiilor geografice protejate și să fie astfel protejate în Comunitate ca denumiri de origine protejate și indicații geografice protejate.
(6)
Anexa la prezentul regulament completează anexa la Regulamentul (CE) nr. 2400/96 al Comisiei (4), modificat ultima dată de Regulamentul (CE) nr. 1356/2001 (5),
ADOPTĂ PREZENTUL REGULAMENT:
Articolul 1
Denumirile din anexa la prezentul regulament se adaugă la anexa la Regulamentul (CE) nr. 2400/96 și se înscriu ca denumiri de origine protejate (DOP) sau indicații geografice protejate (IGP) în „Registrul denumirilor de origine protejate și al indicațiilor geografice protejate” prevăzut în articolul 6 alineatul (3) din Regulamentul (CEE) nr. 2081/92.
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 octombrie 2001.